open-index/open-wikipedia-markdown huggingface dataset:
கோலங்கள்

**கோலங்கள்** (Kolangal) 1995 இல் வெளிவந்த தமிழ்த் திரைப்படமாகும். இதனை ஐ. வி. சசி இயக்கியுள்ளார். இப்படத்தில் ஜெயராம் மற்றும் குஷ்பூ ஆகியோர் முன்னணிப் பாத்திரங்களில் நடித்திருந்தனர். ஹென்றி இதனைத் தயாரிக்க, , இசையமைப்பு இளையராஜா , 1995 செப்டம்பர் 15 அன்று வெளியிடப்பட்டது
## கதை
கங்கா (குஷ்பூ), ஒரு தமிழ்ப்பெண் இவருக்கு இந்தி தெரியாது , மும்பையிலுள்ள தனது தோழி மாலினியை சந்திக்க வருகிறார். அங்கு பைரவனை (ரகுவரன்) சந்திக்கிறார், மாலினியைத் தனக்கும் தெரியும் என்று கூறி கங்காவை ஒரு விடுதியில் விற்று விடுகிறார். அங்கு சென்ற தமிழ்நாடு காவல்துறை விடுதியிலுள்ள அனைத்து தமிழ்ப்பெண்களையும் காப்பாற்றுகின்றனர். ஆனந்த் (ஜெயராம்) என்ற காவல் அதிகாரி கங்காவின் நிலைமையை அறிந்து யாருக்கும் தெரியாமல் ரகசியத் திருமணம் செய்து கொள்கிறார்.,

ஆனந்தின் தாய் கற்பகம் (கே. ஆர். விஜயா), மாமா, சுந்தரபாண்டி (ஆர். சுந்தர்ராஜன்), அண்ணன். சங்கர் மற்றும் அவரது குடும்பம், ஆகியோருடன் கூட்டுக்குடும்பமாக  ஒரே வீட்டில் ஒன்றாக வாழ்ந்து வருகின்றனர்.பைரவன் கங்கைவைத் தேடி அங்கே வர, குடும்பத்தில் ஏற்படும் குழப்பங்களை எவ்வாறு ஆனந்தும், கங்காவும் எதிர்கொள்கின்றனர் என்பது படத்தின் முடிவு சொல்கிறது.

## நடிகர்கள்

*ஜெயராம்   - ஆனந்த்
*குஷ்பூ   - கங்கா
*ரகுவரன்   - பைரவன்
*ராஜா  - ராஜேஷ்
*கஸ்தூரி   - உமா
*சரத் பாபு   - சங்கர்
*வைஷ்ணவி  - அர்ச்சனா
*சஞ்சய் - விஜய்
*சங்கவி   - சங்கீதா
*கே. ஆர். விஜயா   - கற்பகம்
*ஆர். சுந்தர்ராஜன்   - சுந்தரபாண்டி
*செந்தில்   - முருகா
*வாசுகி  - அஞ்சலி
*நாசர்
*நிழல்கள் ரவி 
*டெல்லி கணேஷ் 
*விஜய சந்திரிகா
*ஷர்மிளி - சரோஜா
*குமரி முத்து
*ஆர். என். ஆர். மனோகர்  - மாதவன்

## தயாரிப்பு
ஆரம்பத்தில் இயக்குநர் பரதன் இயக்குவதாக இருந்தது, ஆனால் ,பின்னர் அவருக்கு பதிலாக  ஐ. வி. சசி இயக்கினார்.. மேலும் படத்தயாரிப்பின் போது இயக்குநர் பிரதாப் போத்தன் இயக்குவதாகவும் , நடிகர் அரவிந்த்சாமி இப்படத்தில் நடிப்பதாகவும் ஒரு வதந்தி இருந்தது, ஆனால் அது எதுவும் நடக்கவில்லை.
## விருதுகள்
**1995 [[தமிழக அரசு திரைப்பட விருதுகள்]]**
* வெற்றி – தமிழக அரசு வழங்கிய சிறந்த திரைப்படத்திற்கான விருதுகளில் இரண்டாம் பரிசினை பெற்றது
* வெற்றி – சிறந்த நடிகை - குஷ்பூ

## ஒலித்தொகுப்பு

1995இல் வெளிவந்த ஆறு பாடல்கள் அடங்கிய இதன் இசையமைப்பு இளையராஜா. 1995, பாடல்களை வாலி எழுதியுள்ளார்.

## மேற்கோள்கள்

## வெளிப்புற இணைப்புகள்
*

பகுப்பு:1995 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:ரகுவரன் நடித்த திரைப்படங்கள்
பகுப்பு:கே. ஆர். விஜயா நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:ஜெயராம் நடித்த திரைப்படங்கள்
பகுப்பு:குஷ்பூ நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:சரத் பாபு நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
சேத்தன் பாபூர்

**சேத்தன் பாபூர்** (*Chetan Baboor*) என்பவர் ஓர் இந்திய மேசைப் பந்தாட்ட வீர்ர் ஆவார். இவர் 1974 ஆம் ஆண்டு ஏப்ரல் 22 ஆம் நாள் பிறந்தார். இந்தியாவின் அனைத்துலக மேசைப் பந்தாட்ட சாம்பியனாக சேதன் பாபூர் கருதப்படுகிறார். விளையாட்டுத் துறையில் சிறந்து விளங்குபவர்களுக்காக இந்தியாவில் வழங்கப்படும் மிக உயர்ந்த விருதான அருச்சுனா விருது 1997 ஆம் ஆண்டு இவருக்கு வழங்கப்பட்டது. இவர் கர்நாடகாவிலுள்ள ஓலெனராசிபுராவின் பாபுர் காம்மி சமூகத்தைச் சேர்ந்தவர் ஆவார். நான்கு முறை தேசிய சாம்பியன் என்ற தலைப்புப் பட்டத்தையும், பொதுநலவாய சாம்பியன் பட்ட மேசைப் பந்தாட்ட  போட்டிகளில் இரண்டு முறை தங்கப் பதக்கத்தையும் சேத்தன்  வென்றிருக்கிறார். சேத்தன்  இந்தியாவின் லக்னோ நகரில் பிறந்தவர் என்றாலும் கர்நாடகா, தமிழ்நாடு மற்றும் பெட்ரோலியம் விளையாட்டு கட்டுப்பாட்டு வாரியம் மற்றும் சுவீடனின் நிறுவனம் ஒன்று என அவற்றின் பிரதிநிதியாக விளையாடினர். தன்னுடைய விளையாட்டு சாதனைகளைத்  தவிர இராத்திரிய வித்யாலயா பொறியியல் கல்லூரியிலிருந்து ஓர் இயந்திரவியல் பொறியாளர் பட்டத்தையும் மற்றும் தண்டர்பேர்ட்  குளோபல் மேலாண்மை நிறுவனத்திலிருந்து ஒரு முதுகலை வணிக நிர்வாகப் பட்டமும் பெற்றவராக உள்ளார்.

தன்னுடைய முதுகலை வணிக நிர்வாகப் படிப்பை முன்னிட்டு சேத்தன் தன்னுடைய 27 ஆவது வயதில் மேசைப்பந்து விளையாடுவதை நிறுத்தினார். அப்போதிலிருந்து வணிகவியல் ஆலோசகராக பணிபுரிந்து வருகிறார். 1999 ஆம் ஆண்டு உலகத் தரவரிசையில் 68 ஆவது இடத்தில் இருந்ததே மேசைப் பந்தாட்ட்த்தில் இவரது சிறந்த சாதனையாக இருந்து வருகிறது. 2004 ஆம் ஆண்டு இவர் உலகச் சாம்பியன் பட்டப் போட்டியில் கலந்து கொண்டதும் சிறப்பான சாதனையாகவே கருதப்படுகிறது.  
 
பெங்களுரு/நியூயார்க் நகரங்களில் இவர் தற்போது வசித்து வருகிறார். ஆசிய விளையாட்டுகளின் தொகுப்பாளராக தொலைக்காட்சியில் பணிபுரிகிறார். இவை தவிர ஆக்சுடிரியா இங்க் என்ற ஒரு நிறுவனத்தில் முதல்வராகவும் பணியில் நீடிக்கிறார்.  
## மேற்கோள்கள்

பகுப்பு:1974 பிறப்புகள்
பகுப்பு:வாழும் மக்கள்
பகுப்பு:இந்திய மேசைப்பந்தாட்ட வீரர்கள்
தேனி மலை மாடு

**தேனி மலை மாடுகள்**  தேனி மலைப்பகுதியில் கூட்டம் கூட்டமாக இருக்க கூடியது. இந்த இனத்தில் கரும்போர், செம்போர் எனக் கூடிய உடம்பில் வண்ணமுள்ள மாடுகள் காணப்படும். இதனுடைய காளைகள் ஜல்லிக்கட்டு, ரேக்ளா போட்டிகளுக்குச் சிறந்தவை எனக் கருதப்படுகிறது. என்றாலும், அண்மை காலம் வரை தேனி மலை மாடுகள் பல கிராமத்தினர் சேர்ந்து நடத்தும் ஜல்லிக்கட்டில் பெரும்பாலும் கலந்து கொண்டதில்லை. கிராம அளவில் நடத்தப்படும் மஞ்சு விரட்டில் இம்மாடுகள் கலந்து கொள்வது வழக்கம். முன்பு, வனப்பகுதிகளில் மலைமாடுகள் மேய்ச்சலுக்கு செல்ல அனுமதிக்கப்பட்டு வந்தது. ஆனால், சமீபகாலமாக மலைமாடுகளை வனப்பகுதியில் மேய்ச்சலுக்கு விட வனத்துறை மறுத்து வருவதால் இப்பகுதியிலுள்ள விவசாயிகள் மிகுந்த சிரமத்திற்கு உள்ளாகி வருகிறார்கள்.   

## வெளி இணைப்புகள்
*தேனி மலை மாடுகள்: Theni Malai Madu (Hill Cattle)

## மேற்கோள்கள்

பகுப்பு:மாடுகள்
பொட்டாசியம் அமைடு

**பொட்டாசியம் அமைடு** (*Potassium amide*) என்பது KNH2,  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பொட்டாசியம் நேர் மின்னயனியும் அமோனியா இணைகாரமும் சேர்ந்து பொட்டாசியம் அமைடு உருவாகிறது. இத்திண்மம் மஞ்சள் பழுப்பு நிறத்தில் காணப்படுகிறது. ஒரு பூச்சிக் கொல்லியாக இச்சேர்மம் பயன்படுகிறது.  
  
## தயாரிப்பு

பொட்டாசியம் உலோகத்துடன் வாயு நிலை அமோனியாவை வினைபுரியச் செய்து பொட்டாசியம் அமைடு தயாரிக்கப்படுகிறது. இதற்குப் பதிலாக பொட்டாசியம் ஆக்சைடுடன் திரவ அமோனியாவை  -50 ° செ வெப்பநிலையில் வினைபுரியச் செய்தும் மாற்று முறையில் தயாரிக்கப்படுகிறது.

## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:உலோக அமைடுகள்
சர்வம் தாளமயம்

**சர்வம் தாளமயம்**  (sarvam thaalamayam) இந்தியத் திரைப்படமாகும். இதனை ராஜீவ் மேனன் இயக்கினார். இப்படம் 2019ஆம் ஆண்டு பிப்ரவரி 1ஆம் தேதியன்று வெளியானது. இப்படத்தில் இசையமைப்பாளரும் நடிகருமான ஜி. வி. பிரகாஷ் குமார் மற்றும் நடிகை அபர்னா பாலமுரளி ஆகியோர் முக்கிய கதாபாத்திரங்களில் நடித்துள்ளனர். இப்படத்தில் நெடுமுடி வேணு, வினீத், சாந்தா தனஞ்செயன் மற்றும் குமரவேல் ஆகியோர் துணை கதாபாத்திரங்களில் நடித்துள்ளனர். இசையமைப்பாளர் ஏ. ஆர். ரஹ்மான், ஒளிப்பதிவாளர் ரவி யாதவ் மற்றும் படத்தொகுப்பாளர் அந்தோனி ஆகியோர் இப்படத்தில் முக்கிய பங்களித்துள்ளனர்.

## நடிகர்கள்

* ஜி .வி. பிரகாஷ் குமார் 
* அபர்னா பாலமுரளி 
* நெடுமுடி வேணு
* வினீத்
* சாந்தா தனஞ்செயன்
* இளங்கோ குமரவேல்
* திவ்யதர்ஷினி
* ரவி பிரகாஷ்
* மாரிமுத்து
* பாலா சிங்

சிறப்புத் தோற்றமாக

* உன்னி கிருஷ்ணன்
* ஸ்ரீநிவாஸ்
* சிக்கில் குருசரண்
* கார்த்திக்
* பாம்பே ஜெயஸ்ரீ

## தயாரிப்பு
2000ஆம் ஆண்டில் வெளிவந்த கண்டுகொண்டேன் கண்டுகொண்டேன் திரைப்படத்தை தொடர்ந்து இயக்குநர் ராஜீவ் மேனனின் சர்வம் தாளமயம் மூன்றாவது திரைப்படமாகும். இப்படம் மார்ச் 2016ஆம் ஆண்டில் தயாரிப்பு தொடங்கியது. நடிகை சாய் பல்லவி முக்கிய பெண் கதாபாத்திரத்தில் நடிக்க இப்படக்குழு தேர்வு செய்தனர். சில காரணங்களினால் இப்படம் தற்காலிகமாக தயாரிப்பு நிறுத்திவைக்கப்பட்டது. நீண்ட இடைவேளைக்குப் பின்னர், நடிகை சாய் பல்லவிக்குப் பதிலாக மலையாளத் திரைப்பட நடிகை அபர்னா பாலமுரளியை தேர்வு செய்தனர்.  ரவி யாதவ் ஒளிப்பதிவாளராகவும் மற்றும் அந்தோனி படத்தொகுப்பாளராகவும் முடிவு செய்தனர்.

## இசை
இப்படத்தில் ஆறு பாடல்கள் உள்ளன. இயக்குநர் ராஜீவ் மேனன் ஒரு பாடலை இசையமைத்துள்ளார். பாடலாசிரியர்கள் மதன் கார்க்கி, அருண்ராஜா காமராஜ் மற்றும் நா.முத்துகுமார் ஆகியோர் இப்படத்திற்கு பாடல்களை இயற்றியுள்ளனர். நவம்பர் 18ஆம் தேதியன்று ஏ.ஆர்.ரஹ்மான் தனது டிவிட்டர் பக்கத்தில் திரைப்பட பாடல்களை வெளியிடப்பட்டது. இப்பாடல்கள் தெலுங்கில் பாடலாசிரியர்கள் ராகெந்து மெளலி மற்றும் தியாகராஜா ஆகியோர் இயற்றியுள்ளனர்.

## சான்றுகள்

## வெளியிணைப்புகள்
* Sarvam Thala Mayam on IMDB

பகுப்பு:2019 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஏ. ஆர். ரகுமான் இசையமைத்த திரைப்படங்கள்
இஸ்டம் (2001 திரைப்படம்)

**இஸ்டம்** (, என்பது தெலுங்கு திரைப்படம் ஆகும். விக்ரம் குமார் மற்றும் ராஜ் குமார் ஆகியோர் இப்படத்தை இயக்கியுள்ளார். ராமோஜி ராவ் இப்படத்தை தயாரித்துள்ளார்.சிரேயா சரன் இப்படத்தில் அறிமுகம் ஆனார்.

## நடிகர்கள்
* சரண் யோதா -கார்த்திக்
* சிரேயா சரன் -நேகா
* சந்திர மோகன் - நேகா தந்தை
* பூனம் தில்லான் - லட்சுமி கார்த்திக் அம்மா
* சரத் பாபு -சக்ரவர்த்தி, கார்த்திக் தந்தை
* சீனிவாச ரெட்டி - கார்த்திக் நண்பன்
* காயூம் - ரகு, கார்த்திக் நண்பன்
* நவீன்
* சர்வன்
* ஜெயசுதா - நேகாவின் அன்னை

## ஆதாரங்கள்


## வெளி இணைப்புகள்
* 

பகுப்பு:2001 தெலுங்குத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்தியத் தெலுங்குத் திரைப்படங்கள்
சீனிவாச ரெட்டி

**சீனிவாச ரெட்டி** என்பவர் தெலுங்குத் திரைப்பட நகைச்சுவை நடிகர் மற்றும் நடிகர் ஆவார்.

2001 இல் வெளிவந்த இஷ்டம் திரைப்படத்தில் முதன்முதலாக நடித்தார்.இடியட், வெங்கி, டார்லிங் போன்ற திரைப்படங்களில் கவனம் பெற்றார்.

## இயக்கிய படங்கள்
* சிவம் 
* மாமா மஞ்சு அல்லுடு

## ஆதாரங்கள்


## வெளி இணைப்புகள்

பகுப்பு:தெலுங்கு நகைச்சுவையாளர்கள்
பகுப்பு:தெலுங்குத் திரைப்பட நடிகர்கள்
பகுப்பு:வாழும் மக்கள்
பகுப்பு:1973 பிறப்புகள்
தெலுங்கு

**தெலுங்கு** 
:
* தெலுங்கு மொழி - தென்னிந்தியாவில் குறிப்பிடத்தக்க திராவிட மொழிகளுள் ஒன்று.
* தெலுங்கு எழுத்துமுறை - தெலுங்கு மொழியை எழுதுவதற்கான வரிவடிவம்
* தெலுங்கர் - தெலுங்கு மொழி பேசும் இந்திய இனக்குழு

## இவற்றையும் காண்க
* ஆந்திரத் திரைப்படத்துறை
* பிரபலங்கள் கிரிக்கெட் கழகம்
இதய வாசல்

***இதய வாசல்*** சந்திரனாத் இயக்கத்தில் 1991இல் வெளிவந்த நகைச்சுவைத் தமிழ்  திரைப்படம். இதில் ரமேஷ் அரவிந்த் மற்றும் மீனா முக்கியக் கதாபாத்திரத்தில் நடித்துள்ளனர். இத் திரைப்படம் வி. பி.எஸ். தயாரிக்க, விஜியின் இசையில் 1991, மே மாதம் 17ம் நாள் வெளிவந்தது.

## கதை

அரவிந்த் (ரமேஷ் அரவிந்த்) ஒரு சிறந்த தொழிலதிபராக இருக்கிறான். அவனுடைய சகோதரன் முரளி (அச்சமில்லை கோபி) தன் மனைவி விவாகரத்து பெற்றதால் குடிகாரனாகிறான். அதனால் குற்றவுணர்ச்சியடைந்த அவர்களின் தந்தை கிருஷ்ணசாமி (சேது வினாயகம்) அரவிந்தின் திருமண விவகாரத்தில் முழு உரிமை அளிக்கிறார். அரவிந்த் வாணியைக் (மீனா)காதலிக்கிறான். அதனால் வாணியின் தந்தையிடம் தன் திருமணம் குறித்துப் பேசுகிறான். ஆனால் அவர் மறுக்கிறார். ஏனெனில் அவரின் மூத்த மகள் (சபிதா ஆனந்த்) பணக்காரரைத் திருமணம் செய்துகொண்டு தற்சமயம் பிரிந்து வாழ்வதை நினைவு கூர்கிறார். அரவிந்த் வாணி எங்கு சென்றாலும் பின்தொடர்ந்து சென்று அவளை அடைய முயற்சிக்கிறான். இதனால் பல இன்னல்களுக்கு ஆளாகிறான். முன்னாள் காவல்துறை அதிகாரியான கணேஷ் (சரத்குமார்) அரவிந்திற்கு உதவி செய்கிறார். அரவிந்தும் வாணியும் வாழ்க்கையில் ஒன்று சேர்ந்தார்களா? என்பதுடன் கதை முடிவுக்கு வருகிறது.

## நடிப்பு

அரவிந்த் - ரமேஷ் அரவிந்த் 
வாணி - மீனா 
கணேஷ் - சரத்குமார் 
வாணியின் சகோதரி - சபிதா ஆனந்த் 
டெல்லி கணேஷ்
உதய் பிரகாஷ் 
பலராமன்- கவுண்டமணி 
ஜாயிண்ட் - விவேக் 
கிருஷ்ணசாமி - சேது விநாயகம் 
முரளி - அச்சமில்லை கோபி 
உமா - சங்கீதா 
பாண்டு
ஜி. கே. ரத்னம் - ரவிராஜ் 
திடீர் கண்ணையா 
பிரதீபா 
வாசுகி 
லதா 
பேபி சங்கீதா 
இந்து - வைஷ்ணவி 

## பாடல்கள்

இப்படத்திற்கு இசை அமைத்தவர் விஜி மேனுயல். பாடல்களை முத்துலிங்கம், புலமைப்பித்தன் மற்றும் மு. மேத்தா எழுதியுள்ளனர்.

## வரவேற்பு
*[[தி நியூ இந்தியன் எக்சுபிரசு]]* பத்திரிகையின் நிருபரான என். கிருஷ்ணசுவாமி,தன் விமர்சனத்தில் வி. சுகுமாரின் ஒளிப்பதிவும் விஜியின் இசையும் நன்றாக உள்ளது எனவும், கம்லேஷ் குமாரின் வசனங்கள் குறிப்பிட்டுச் சொல்லும்படியாக இருக்கிறது எனக் கூறியுள்ளார். மேலும் திரைக்கதை கதைக்குள் கதை என்னும் அமைப்பில் உள்ளதால் அதுவே இப்படத்தின் பலவீனமாக உள்ளது என்று கூறியுள்ளார்.

## மேற்கோள்கள்

பகுப்பு:1991 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:சரத்குமார் நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
ஐநூறும் ஐந்தும்

**ஐநூறும் ஐந்தும்** (Ayynoorum Ayynthum) என்ற திரைப்படம் தமிழ் மொழியில் வெளிவந்துள்ளது , இதனை எழுதி இயக்கியவர் ஸ்டான்சின் ரகு , இதில் தீபக் சுந்தர்ராஜன் ,சங்கர், சின்னு குருவிலா, லிவிங் ஸ்மைல் வித்யா மற்றும் டி. எம். கார்த்திக் ஆகியோர் முக்கியக் கதாபாத்திரத்தில் நடித்துள்ளனர்.

## கதை
500 ரூபாய் நோட்டு ஒன்று ஐந்து வெவ்வேறு பாத்திரங்கள் மூலம் விசித்திரமான பயணம் மேற்கொள்வதே கதையாகும். 500 ரூபாய் நோட்டுடன் படம் பயணம் செய்தாலும், அது உண்மையில் 5 முக்கிய கதாபாத்திரங்கள் மீது கவனம் செலுத்துகிறது, அவர்கள் வாழ்க்கையில் ஒருவருக்கொருவர் எவ்வாறு வித்தியாசமாக நடந்து கொள்கிறார்கள் என்பதை இப்படம் சொல்கிறது

## நடிகர்கள்
* தீபக் சுந்தர்ராஜன்   - சுடலை
* சங்கர் - ஆதி
* லிவிங் ஸ்மைல் வித்யா - சுந்தரி
* சின்னு குருவிலா  - ஜென்னி
* டி. எம். கார்த்திக்  - ராடிகல்
* லட்சுமி பிரியா சந்திரமெளலி
* விஸ்வநாத் நடராஜன்
* ரமேஷ் மூர்த்தி 
* வினோத் குமார்.

## தயாரிப்பு
இந்தப்படம் தயாரிப்பில் பல்வேறு போரட்டங்களைச் சந்தித்துள்ளது. தயாரிப்பாளர்கள் நிதியுதவியை வழக்கமான வழியில்  போராடிய பிறகு, ஹாரிசன் ஃபிலிம்ஸ் குழுவிற்கு  இன்னும், தங்கள் கதையை படமாக்க போதிய பணம் ஒரு பெரிய தடை இருந்தது. தயாரிக்க முடிவு செய்தவுடன், இயக்குநர் ரகு 15 நாட்களில் இதன் திரைக்கதையை எழுதினார். டி.எம்.கார்த்திக் சீனிவாசன் நடித்த பாத்திரத்தைப் போலவே இந்த படத்தில் நடித்துள்ள வேறு சில கதாபாத்திரங்களும் உண்மையான வாழ்க்கையிலிருந்து ஊக்கம் பெற்றுள்ளனர். இதன் படபிடிப்பு 21 நாட்களில் முடிவடைந்துள்ளது. இதன் ஒரு நிமிட படமுன்னோட்டம் யூடுயூப் இல் வெளியிடப்பட்டது. பணம் இல்லாமல் இந்த உலகம் இயங்குவதற்கான ஒரு கருத்தினை ஊக்குவிக்க ஒரு மராத்தான் போட்டி நடத்தப்பட்டது அதில் சுமார் 150 பேர் பங்கேற்றனர்.

## ஒலித்தொகுப்பு

இப்படத்தின் பாடல்களை எழுதி இசையமைத்தவர் எஸ். ராமானுஜம் மற்றும் எஸ். ரமேஷ். 

## விமர்சனம்
2012இல்  கேரளவின் தலைநகரம் திருவனந்தபுரத்தில் நடைபெற்ற சர்வதேசத் திரைப்படவிழாவில் திரையிட வாய்ப்பு பெற்றது, மேலும், 2013இல் ஜெர்மனியில் நடைபெற்ற இந்தியத் திரைப்படவிழாவிலும் திரையிடப்பட்டது.

## வெளியீடு
ஆக்ஸெசபுள் ஹாரிஸான் பிலிம்ஸ் வழக்கத்திற்கு மாறாக  திரையரங்குகளில் திரையிடுவதற்கு முன்னால் யுடூயூப் இல் வெளியிட்டது.

## மேற்கோள்கள்

## வெளிப்புற இணைப்புகள்
*
*

பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பிரபாஸ் சீனு

**பிரபாஸ் சீனு ** என்பவர் தெலுங்குத் திரைப்பட நகைச்சுவை நடிகர் ஆவார்.

சீனுவின் தன்னுடய பெயருடன் நடிகர் பிரபாஸ் பெயரையும் இணைத்து பிரபாஸ் சீனு என கூறிக்கொண்டார். திரைப்படக் கல்லூரியில் தொடங்கிய இவர்கள் நட்பு திரையுலகிலும் தொடர்கிறது.
 நகைச்சுவை கதாபாத்திரத்தில் நடிப்பதோடு அதில் எதிர்மறை நடிகராகவும் நடித்தார்.

## குறிப்பிடத்தக்க திரைப்படங்கள்

**[[வர்சம்]]* (2004)
**[[விக்ரமகுடு]]* (2006)
**[[டார்லிங்]]* (2010)
**[[மிஸ்டர். பர்பெஃக்ட் ]]* (2011)
**[[நூலாகும் நேனா]]* (2012)
**[[நந்தீஸ்வருடு]]* (2012) 
**[[கம்பர் சிங்]]* (2012) 
**[[ஆனந்தம் ஆனந்தமே...]]* (2013)
**[[ஷேடோ (2013 திரைப்படம்)|சேடோ]]* 
**[[கீத கோவிந்தம் (திரைப்படம்)]]* (2018)

## ஆதாரங்கள்

## வெளி இணைப்புகள்
*

பகுப்பு:தெலுங்குத் திரைப்பட நடிகர்கள்
பகுப்பு:வாழும் மக்கள்
பகுப்பு:தெலுங்கு நகைச்சுவையாளர்கள்
சப்தகிரி

**சப்தகிரி** (பிறப்பு **வெங்கட பிரபு பிரசாத்**) () என்பவர் தெலுங்கு திரைப்படத்துறையில் பணியாற்றியவர் நடிகர் மற்றும் துணை இயக்குநர் ஆவார்.

ஆந்திரப் பிரதேசம் சித்தூர் புங்கனூர் என்ற இடத்தில் பிறந்தார். இவருடைய தந்தை வன அலுவலர் ஆவார். வெங்கட பிரபு பிரசாத் என்ற பெயரை திருமலையில் நடந்த சம்பவத்திற்கு பிறகு சப்தகிரி என்று பெயர் மாற்றம் செய்தார்.

## ஆதாரங்கள்

## வெளி இணைப்புகள்

* 
* 

பகுப்பு:தெலுங்கு நகைச்சுவையாளர்கள்
பகுப்பு:வாழும் மக்கள்
அல்லு ராமலிங்கம்

**அல்லு ராமலிங்கம்** (1 அக்டோபர் 1992-30 ஜூலை 2004) என்பவர் தெலுங்கு திரைப்பட நகைச்சுவை நடிகர் ஆவார். இவர் ஆயிரத்திற்கும் மேற்பட்ட டோலிவுட் திரைப்படங்களில் நடித்துள்ளார்.

## விருதுகள்
* ரகுபதி வெங்கையா விருது 2001
* பத்ம சிறீ விருது - இந்திய அரசால் தெலுங்கு மொழி திரைப்பட உலகில் நகைச்சுவை நடிகராக பங்களித்தமைக்காக தரப்பட்டது மீண்டும் 1970 இல் பத்மசிறீ விருது பெற்றார்.
* பிலிம்பேர் வாழ்நாள் சாதனையாளர் விருது - 1999

## ஆதாரங்கள்


## வெளி இணைப்புகள்
* 

பகுப்பு:1922 பிறப்புகள்
பகுப்பு:2004 இறப்புகள்
பகுப்பு:மேற்குக் கோதாவரி மாவட்ட மக்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தெலுங்கு நகைச்சுவையாளர்கள்
கதம் கதம்

**கதம் கதம்** (Katham Katham) 2015இல் வெளிவந்த தமிழ் அதிரடித் திரைப்படம். இதை இயக்கியவர் அறிமுக இயக்குநர் பாபு தூயவன். இதில் நந்தா, நடராஜன் சுப்பிரமணியம், சனம் ஷெட்டி, ஷரிகா முக்கிய வேடங்களில் நடித்துள்ளனர். இதை அப்பு மூவீஸ் தயாரித்துள்ளது. இவர்களுடன் நிழல்கள் ரவி, கிரேன் மனோகர்,சிங்கமுத்து, மற்றும் பாண்டு  துணை கதாபாத்திரங்களில் நடித்துள்ளனர்.

## கதை

நந்தா (நந்தா (நடிகர்)) ஒரு நேர்மையான காவல்துறை துணை ஆய்வாளராக இருப்பதினால் அடிக்கடி இடமாற்றலுக்கு உட்படுத்தப்படுகிறார். தற்போது மாற்றலாகி பொள்ளாச்சி காவல் நிலையத்திற்கு வருகிறார். அங்குள்ள காவல்துறை ஆணையர் பாண்டியன் (நடராஜன் சுப்பிரமணியம்) மந்திரி பெரியண்ணனின்  கையாளாக இருப்பதை அறிகிறார். காவல் நிலையத்திலுள்ள அனைவருமே அரசாளும் மந்திரியின் ஊழலுக்குத் துணை போவதைக்கண்டு அதிர்ச்சியடைகிறார். இதனால் கட்டளைகளை நிறைவேற்ற நந்தா கடும் முயற்சி செய்கிறார். அது இயலாததால் நந்தாவிற்கும் பாண்டியனுக்கும் பகை ஏற்பட்டது. மந்திரி பெரியண்ணனின் ஆட்கள் பாண்டியனைக் கொல்ல வரும்போது அவர்களிடமிருந்து தப்பிக்கிறார். பொது மக்களின் உதவி பெற்றுக் குணமாகி நேர்மையான காவல்துறை ஆணையராக பாண்டியன் திருந்தி வருகிறார். நந்தா இதை நம்பவில்லை.

மற்றொரு நேர்மையான அதிகாரி பெரியண்ணனின் ஆட்களால் கொல்லப்படுகிறார். இதற்கு பாண்டியன் தான் காரணம் என்று நந்தா குறை கூறுகிறார். மேலும் குறுகிய வழியில் இந்தப் பதவிக்கு வந்ததாக பாண்டியனைச் சாடுகிறார். அதனால் நந்தா பெரியண்ணணுக்கும், அவன் ஆட்களுக்கும் தவறான செய்தி அனுப்பி பாண்டியனுடன் மோத விடுகிறார். ஆனால் பாண்டியன் , பெரியண்ணன் மற்றும் அவன் ஆட்களிடம் சண்டையிட்டு அனைவரையும் கொன்றுவிடுகிறார். இப்போது நந்தா உண்மையை அறிந்து அங்கிருந்து சென்றுவிடுகிறார்.

## நடிப்பு

நந்தா -  நந்தா (நடிகர்) 
ஆய்வாளர் பாண்டியன் -  நடராஜ் சுப்பிரமணியம் 
மது - சனம் ஷெட்டி 
பிரியா - ஷரிகா 
எஸ்பி ரவிச்சந்திரன் -  நிழல்கள் ரவி 
சிங்கமுத்து  - காவலர் குமார்
கிரேன் மனோகர் - காவலர் சுவாமி தாஸ்
பாண்டு - மதுவின் தந்தை
காஜல் பசுபதி  -  பத்மினி
ராஜகோபலன் - அமைச்சர் பெரியண்ணன்
வினோத் - உதவி காவல் ஆய்வாளர் கண்ணன்
ஹரீஷ்  - சக்தி அமைச்சரின் மகன்
கே. ஆர். செல்வராஜ்  - நந்தாவின் தந்தை
சௌந்தர்  -  காவலர் சௌந்தர்
சேஷு  - காவலர் உன்னிகிருஷ்ணன்
மனோ பெட்ரா  - காவல் உயர் அலுவலர்
சிந்து  - மணிமேகலை
மருது பாண்டி
நிஷா தாஸ்
முத்துKகுமரன்- திருமணபதிவாளர்

## பாடல்கள்
இப் படத்திற்கு இசை அமைத்தவர் தாஜ் நூர். 

## வரவேற்பு
இந்தப் படம் எதிர்மறையான விமர்சனத்தையே சந்தித்தது. தி டைம்ஸ் ஆஃப் இந்தியா  5 க்கு 2.5 மதிப்பெண் வழங்கி சிஃபி வலைத்தளம் இதனை மோசமான திரைப்படம் என விமர்சனம் செய்தது.

## மேற்கோள்கள்

## வெளி இணைப்புகள்
* 

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:சிங்கமுத்து நடித்த திரைப்படங்கள்
ஜெயலலிதா (தெலுங்கு நடிகை)

**ஜெயலலிதா** என்பவர் தெலுங்கு நடிகை ஆவார். தென்னிந்திய மொழிகளான கன்னட, மலையாளம், மற்றும் இந்தித் திரைப்படங்களில் நடித்துள்ளார்.

இவர் குடிவாடாவில் பிறந்தார். குண்டூரில் இளங்கலை பட்டம் பெற்றார். இவருடைய சகோதரியுடன் இணைந்து ஆயிரத்திற்கும் மேற்பட்ட நாடகங்களில் நடித்துள்ளார்.

## டிவி தொடர்
துர்கம்மா (ஜீ தெலுங்கு) * கோராண்டா தீபம் *
* "முத்துலா மங்கு" முக்கா தேவி (ஜீ தெலுங்கு)
* *ராதா கோபாலன்* ஜெயதேவியம்மா (ஜெமினி தொலைக்காட்சி)
* *அம்மி.காம்* அம்மா (மா தொலைக்காட்சி)

## ஆதாரங்கள்

## வெளி இணைப்புகள்
* 

பகுப்பு:20 ஆம் நூற்றாண்டின் இந்திய நடிகைகள்
பகுப்பு:தெலுங்கு நகைச்சுவையாளர்கள்
பகுப்பு:1965 பிறப்புகள்
பகுப்பு:வாழும் மக்கள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:கிருஷ்ணா மாவட்ட மக்கள்
பகுப்பு:தமிழ் நகைச்சுவை நடிகர்கள்
பகுப்பு:தெலுங்கு நடிகைகள்
பகுப்பு:இந்தியத் தொலைக்காட்சி நடிகைகள்
நீ உன்னை அறிந்தால்

**நீ உன்னை அறிந்தால்** (*Nee Unnai Arindhaal*) 2009 இல் வெளிவந்த தமிழ் நாடகத் திரைப்படமாகும். இதை இயக்கியவர் வி. ரிஷிராஜ் மற்றும் இந்தியன் பாஸ்கர். இப்படத்தில் முரளி, வி. ரிஷிராஜ், அறிமுக நடிகை குஷி ஆகியோர் முன்னணி பாத்திரங்களில் நடித்திருந்தனர். இவர்களுடன் ரிஷா, டி. கே. கலா, டி. ஹரிகிருஷ்ணன், இந்தியன் பாஸ்கர்  மற்றும் தாதா முத்துகுமார் போன்றோரும் உடன் நடித்திருந்தனர், இப்படத்தை இசட். டி சௌத்ரி தயாரித்திருந்தார். இதன் இசை ஆர். கே. சுந்தர், இப்டம் 2009 ஜூலை 3 அன்று வெளிவந்தது.

## கதை

சடை (வி. ரிஷிராஜ்) ஒரு அனாதை,  சிறு வயதிலிருந்தே கோபாலின் தாயாரால் தனது மகனைப் போலவே வளர்க்கப்பட்டு வருகிறான். கோபால் (முரளி) நல்ல எண்ணம் கொண்டுள்ளவராகவும், அதற்கு நேர்மாறாக சடை இருக்கிறான். கோபால் வள்ளியை காதலித்து திருமணம் செய்து கொண்டு வாழ்ந்து வருகிறார். சடைக்கு திருமணம் செய்து வைக்க கோபாலும் அவரது தாயாரும் முயற்சி செய்கின்றனர். ஆனால், அந்தப் பெண் சடையின் நடத்தையினால் மறுத்து விடுகிறார்., இதற்கிடையில் கோபாலின் தாயார் இறந்துவிடுகிறார்.  வள்ளி தனது கணவன் கோபாலிடம் சடையின் மோசமான செயல்களைப் பற்றி தெரிவிக்கிறார். ஆனால் , கோபால் அதை மறுக்கிறார். சடையின் நிலைமை மேலும் மோசமாகிறது. கடைசியில் சடை வள்ளியிடமே தவறுதலாக நடந்து கொண்டு அவளை கொலையும் செய்து விடுகின்றான். கோபாலுக்கு சடையைப் பற்றி உண்மையை தெரிந்து கொண்டு எவ்வாறு தனது மனைவியின் இறப்பிற்கு பழி வாங்குகிறான் என்பது படத்தின் முடிவாகும்

## நடிகர்கள்

*முரளி  - கோபால்
*வி. ரிஷ்ராஜ்  - சடை
*குஷி  - வள்ளி
*ரிஷா  -  தாஷினி
*டி. கே. கலா  -  கோபாலின் தாயார்
*டி. ஹரிகிருஷ்ணன்
*இந்தியன் பாஸ்கர்
*தாதா முதுகுமார்  - வள்ளியின் தந்தை
*லைலா
சித்ரா
*ரயில் ரவி
*சீர்காழி எம். சிவா
*சென்ட்ரல் கருணா
*எம்ஜிஆர் நகர் இளங்கோ
*மைனர்
*தங்கராஜ்
*ராஜா
*முருகன்
*பார்த்திபன்
*மாஸ்டர் சபரி பிரியன் 
*மாஸ்டர் நிர்மல்

## தயாரிப்பு
முரளி இதில் முக்கியக் கதாபாத்திரத்தில் நடித்திருந்தார், நடிகை குஷி இப்படத்தில் அறிமுகமானார்  இவர்களுடன் ரிஷா, டி. கே. கலா, டி. ஹரிகிருஷ்ணன், இந்தியன் பாஸ்கர்  மற்றும் தாதா முத்துகுமார் போன்றோரும் உடன் நடித்திருந்தனர். இப்படத்தை 24 பிரேம்ஸ் புரடக்ஸன்ஸ் சார்பில் இசட். டி சௌத்ரி தயாரித்திருந்தார். ஆர். கே. சுந்தர் படத்திற்கு இசையமைத்திருந்தார். இந்தியன் பாஸ்கர் பாடல்களை எழுதியிருந்தார். இப்படம் 2009 ஜூலை 3 அன்று வெளிவந்தது.

## ஒலித்தொகுப்பு

ஆறு பாடல்கள் கொண்ட இதன் ஒலித்தொகுப்பினை ஆர். கே. சுந்தர் மேற்கொள்ள 2009இல் வெளிவந்தது. பாடல்களை  இந்தியன் பாஸ்கர் எழுதியிருந்தார். நடிகர் நரேன், இயக்குநர் ராம நாராயணன், தயாரிப்பாளர் சந்திர பிரகாஷ் ஜெயின், முரளி, வி. ரிஷ்ராஜ் , நடிகை குஷி ஆகியோரும் இவ்விழாவில் கலந்து கொண்டனர்.

## வெளியீடு
சூலை 2009 இல் தமிழ்நாடு அளவில் குறைந்த திரையரங்குகளிலேயே இப்படம் திரையிடப்பட்டது. தினமலர் இதழானது முரளி, ரிஷியைவிட நன்றாக நடித்திருந்தார். ஆனால் திரைக்கதை நன்றாக இல்லை என விமர்சனம் செய்தது.

## மேற்கோள்கள்

பகுப்பு:2009 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:முரளி நடித்த தமிழ்த் திரைப்படங்கள்
கிரிஜா

**கிரிஜா** () என்பவர் தெலுங்குத் திரைப்பட நடிகை மற்றும் நகைச்சுவை நடிகை ஆவார். இவர் 1950 கள் மற்றும் 1960 களிலும் திரைப்படங்களில் நடித்துள்ளார்.

இவர் 1938 மார்ச் 3 அன்று ஆந்திரப் பிரதேசம் கங்கிபடு என்ற இடத்தில் பிறந்தார். கஸ்தூரி சிவராவ் என்பவரின் இயக்கத்தில் 1950 ஆம் ஆண்டு வெளியான *பரமானந்தாயா சிஷ்யுல கதா* என்பதில் முதன் முதலாக நடித்தார். இவர் ரெலங்கி வெங்கடராமையா என்பவருடன் நிறைய திரைப்படங்களில் நடித்தார். இவர்கள் சிறந்த நகைச்சுவை சோடிகளாக அறியப்பட்டார்கள். 1951 இல் வெளியான *[[பாதாள பைரவி]]*திரைப்படத்தில் இவரது நடிப்பு மிகவும் போற்றப்படுகிறது.

1950களில் இவர் தமிழ்த் திரைப்படங்களிலும் நடித்துள்ளார். சி. சன்யாசி ராஜா என்பவரை திருமணம் செய்து கொண்டார். சி. சன்யாசி ராஜா என்பவர் விஜயா கிரி தவ்வா புரொடக்சன்ஸ் என்ற தயாரிப்பு நிறுவனத்தினை நடத்தி வந்தார்.

இவர்களுடைய மகளான சலீமா என்பவர் மலையாளத் திரைப்படங்களில் நடிகையாக நடித்துள்ளார்.

## ஆதாரங்கள்


## வெளி இணைப்புகள்
* 

பகுப்பு:தெலுங்கு நடிகைகள்
பகுப்பு:தெலுங்கு நகைச்சுவையாளர்கள்
பகுப்பு:1938 பிறப்புகள்
பகுப்பு:வாழும் மக்கள்
பகுப்பு:தெலுங்குத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:கிருஷ்ணா மாவட்ட மக்கள்
சலீமா

**சலீமா** என்பவர் மலையாளத் திரைப்பட நடிகை ஆவார் ‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌. இவர் ஆரண்யகம் திரைப்படத்தில் முக்கிய கதாப்பாத்திரத்தில் நடித்தார். வந்தனம் திரைப்படத்தில் இரண்டாவது நாயகியாக நடித்திருந்தார்.

சலீமா 1986 இல் வெளியான மலையாளத் திரைப்படமான நாகக்‌ஷாதங்கள் படத்தில் அறிமுகமானார். இவர் தெலுங்கு திரைப்பட உலகில் பிரபலமான கிரிஜா என்பவரின் மகள்.

மலையாளத் திரைப்படங்கள் மட்டுமின்றி தமிழ், கன்னடம், தெலுங்குத் திரைப்படங்களிலும் சலீமா நடித்துள்ளார். தொலைக்காட்சி தொடர்கள், நிறுவன விளம்பரங்கள் ஆகியவற்றிலும் நடித்துள்ளார்.

சில வருடங்களுக்கு பிறகு 2017 இல் மீண்டும் மலையாளத் திரைப்படங்களில் நடிக்க தொடங்கினார்.

## ஆதாரங்கள்
* http://malayalam.oneindia.in/movies/news/2011/11/09-gifted-actress-saleema-vineeth-memory-aid0166.html
* http://entertainment.oneindia.in/celebs/saleena.html
* http://oldmalayalamcinema.wordpress.com/2011/10/03/starbursts-on-the-malayalam-screen-saleema/
* http://www.mathrubhumi.com/movies-music/news/actress-saleema-to-return-cinema-1.1802430

## வெளி இணைப்புகள்
*
* Saleema at MSI

பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:வாழும் மக்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:1973 பிறப்புகள்
அமோனியம் பெரிக் சிட்ரேட்டு

**அமோனியம் பெரிக் சிட்ரேட்டு** (*Ammonium ferric citrate*) என்பது (NH4)5[Fe(C6H4O7)2] என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். பெரிக் சிட்ரேட்டுகள் தண்ணீரில் அவ்வளவு நன்றாகக் கரைவதில்லை என்ற நிலையில் அமோனியம் பெரிக் சிட்ரேட்டு தண்ணீரில் மிக நன்றாகக் கரைகிறது என்பது இச்சேர்மத்தின் தனித்தன்மையாகும்.
 
படிகக் கட்டமைப்பில் ஒவ்வொரு சிட்ரிக் அமில பகுதிக்கூறும் நான்கு புரோட்டான்களை இழக்கின்றன. புரோட்டன் நீக்கமடைந்த ஐதராக்சில் குழுக்கள் நான்கு கார்பாக்சிலேட்டு குழுக்களுடன் சேர்ந்து ஈந்தணைவிகளாகச் செயல்படுகின்றன. இரண்டு கார்பாக்சிலேட்டு குழுக்கள் பெரிக் அயனியுடன் ஒருங்கிணைவு கொள்வதில்லை.

## பயன்கள்

அமோனியம் பெரிக் சிட்ரேட்டு பல்வேறு வகையான பயன்பாடுகளைக் கொண்டதாக உள்ளது.

*ஓர் உணவுசேர் பொருளாகவும் அமிலத்தன்மை முறைப்படுத்தியாகவும் இச்சேர்மம் பயன்படுகிறது. ஐரோப்பிய ஒன்றிய எண் 381 எனவும் இது அடையாளப்படுத்தப்பட்டுள்ளது. இசுக்காட்லாந்து நாட்டில் ஒரு வகை மதுபானத்தில் இதைப் பயன்படுத்துகின்றனர்.
*தண்ணீரை தூய்மையாக்கும் செயல்முறையில் இது பயன்படுகிறது.
*தங்கம் வெள்ளி போன்ற குறைவான செயல்திறன் கொண்ட உலோக உப்புகளின் ஒடுக்கம் முகவராக செயல்படுகிறது.
*பொட்டாசியம் பெரிசயனைடுடன் சேர்க்கப்பட்டு புகைப்படத் தொழிலில் இதைப் பயன்படுத்துகின்றனர்.
*நுண்ணுயிரி வளர்சிதை மாற்றத்தில் ஐதரசன் சல்பைடு உற்பத்தியைத் தீர்மானிக்க அமோனியம் பெரிக் சிட்ரேட்டு பயன்படுகிறது. 
*மருத்துவப்படிமவியலில் அம்மோனியம் பெரிக் சிட்ரேட் வேருபடுத்திக் காட்டும் ஓர் ஊடகமாக பயன்படுத்தப்படுகிறது.
*இரத்த செல்கள் உற்பத்திக்கு உதவும் ஒரு ஊட்டச்சத்தாகவும் இது பயன்படுகிறது.

## மேற்கோள்கள்

பகுப்பு:அமோனியம் சேர்மங்கள்
பகுப்பு:சிட்ரேட்டுகள்
பகுப்பு:இரும்பு(III) சேர்மங்கள்
பகுப்பு:இரட்டை உப்புகள்
ராகெட்ரி: நம்பி விளைவு

**ராகெட்ரி: நம்பி விளைவு** (Rocketry: The Nambi Effect) என்பது இந்திய விண்வெளி ஆய்வு மையம் முன்னாள் விஞ்ஞானி மற்றும் விண்வெளிப் பொறியியலாளர் நம்பி நாராயணனின் வாழ்க்கையை அடிப்படையாகக் கொண்டு தயாராகும் ஓர் இந்திய வாழ்க்கை வரலாற்றுத் திரைப்படம் ஆகும். சிம்ரனுடன் முன்னணி பாத்திரமேற்று  ஆர். மாதவன் நடிக்கிறார். மேலும் மாதவனே இப்படத்தை இணைந்து தயாரித்து, இணைந்து இயக்கியுள்ளார். இத்திரைப்படம் தமிழ், ஆங்கிலம், மற்றும் இந்தி மொழிகளில் ஒரே நேரத்தில் தயாராகிறது. இப்படத்தை ஆனந்த் மஹாதேவன் இணைந்து இயக்குகிறார். இதன் இசையமைப்பாளர் சாம் சி. எஸ். ஆவர். இதன் கதை, நாராயணன் பிரன்ஸ்டன் பல்கலைக் கழகத்தில் ஒரு பட்டதாரிமாணவராக இருந்த நாட்களையும்,  அவர் மீது தவறான உளவுச் குற்றச்சாட்டுக்கள் பதிந்ததைப் பற்றியதாகும்.

2017-ற்கு முன் தயாரிப்புக்கு முந்தைய வேலைகள் ஆரம்பமான நிலையில், அக்டோபர் 2018ல் திரைப்படத்தின் டீஸர் வெளியானது.

## நடிகர்கள்
* ஆர். மாதவன் - நம்பி நாராயணன்
* சிம்ரன்
* பசேல் சிங் சஹானி - சார்தஜ், இஸ்ரோ விஞ்ஞானி, நம்பி நாராயணனின் நண்பர்

## தயாரிப்பு

### படப்பிடிப்பு
திரைப்படத்தின் படப்பிடிப்பு மும்மொழியில் தமிழ், இந்தி மற்றும் ஆங்கிலத்தில் நிகழும். முதன்மை படப்பிடிப்பு 21 ஜனவரி 2019ல் தொடங்கியது.

## மேற்கோள்கள்

## வெளி இணைப்புகள்
*Official website
*
பகுப்பு:2022 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:2022 இந்தித் திரைப்படங்கள்
பகுப்பு:மாதவன் நடித்த தமிழ்த் திரைப்படங்கள்
பகுப்பு:சிம்ரன் நடித்த திரைப்படங்கள்
பகுப்பு:இந்திய இந்தித் திரைப்படங்கள்
பகுப்பு:சாம் சி. எஸ். இசையமைத்த திரைப்படங்கள்
யாஸ்மின் குணரத்தின

**யாஸ்மின் குணரத்ன** (*Yasmine Gooneratne*; பிறப்பு: 1935) இலங்கை கவிஞர், கதையாசிரியர், பல்கலைக்கழக பேராசிரியர், கட்டுரையாளரும் ஆவார். இலக்கியத்தில் தனது தேச பக்தி படைப்புகள் காரணமாக இவர் பரவலாக இலங்கையில் அறியப்படுகிறார். தற்சமயம் ஆத்திரேலியாவில் வசிக்கின்றார்.

யாஸ்மின் குணரத்தின சிலோன் பல்கலைக்கழகம் மற்றும் கேம்பிரிட்ஜ் பல்கலைக்கழகத்தில் கற்றார். சவுத் வேல்ஸ் சிட்னியில் அமைந்திருக்கும் மக்கரி பல்கலைக்கழகத்தில் ஆங்கில ஆசிரியராகப் பணிபுரிகின்றார்.

## வாழ்க்கை
யாஸ்மின் 1962 ஆம் ஆண்டு இலங்கையைச் சேர்ந்த மருத்துவரான பிரன்டன் குணரத்னவை மணமுடித்தார். இத் தம்பதியினருக்கு இரு பிள்ளைகள் உள்ளனர்.

1990 ஆம் ஆண்டு யாஸ்மினுக்கு இலக்கியம் மற்றும் கல்வி சேவைகளுக்காக ஆர்டர் ஆப் ஆஸ்திரேலியா விருதை ஆஸ்திரேலியா அரசாங்கம் வழங்கி கௌரவித்தது. இவ் விருதை பெற்ற ஒரே இலங்கையர் இவரே. 1962 ஆம் ஆண்டில் கேம்பிரிட்ஜ் பல்கலைக்கழகத்தில் ஆங்கில இலக்கியத்தில் பிஎச்டி பட்டம் பெற்றார்.

## இலக்கிய பணி
இலங்கையில் ஆங்கில் இலக்கியத்தில் முன்னணி பங்களிப்பாளர்களில் ஒருவராக யாஸ்மின் குணரத்னவும் திகழ்கின்றார்.

யாஸ்மின் 1983 ஆம் ஆண்டின் கறுப்பு சூலை கலவரங்கள் மற்றும் படுகொலைகளினால் ஏற்பட்ட சூழலைப் பற்றி பிக் மாட்ச் 1983 என்ற கவிதையை எழுதினார். இக் கவிதை 1983 இல் நடந்த உண்மை சம்பவங்களை விபரிப்பதாகும். இலக்கிய திறனாய்வு மற்றும் தேசபக்தி என்பவற்றை கருப்பொருளாக கொண்டு பதினாறு புத்தகங்களை எழுதினார். சேன்ஜ் ஆப் ஸ்கைஸ் இவரது முதல் நாவலாகும். இந் நாவலிற்கு 1991 ஆம் ஆண்டு மார்ஜோரி பர்னாட் லிட்டர்சி விருது வழங்கப்பட்டது. மேலும் 1991 ஆம் ஆண்டு பொதுநலவாய புனைவு பரிசுக்கு தேர்ந்தெடுக்கப்பட்டது. 2008 இல் த ஸ்வீட் என்ட் சிம்பிள் கைன்ட் என்ற நாவல் சர்வதேச டப்ளின் இலக்கிய விருதுக்கு பரிந்துரைக்கப்பட்டது.

1966 தொடக்கம் 1996 வரை வெளியிடப்பட்ட ஆசிய தொடரில் எழுதுதலில் (ரைட்டிங் இன் ஏசியா சிரிஸ்) பங்குபற்றிய எழுத்தாளர் ஆவார்.

## மேற்கோள்கள்

பகுப்பு:1935 பிறப்புகள்
பகுப்பு:வாழும் மக்கள்
பகுப்பு:பெண்ணிய எழுத்தாளர்கள்
பகுப்பு:இலங்கைக் கவிஞர்கள்
பகுப்பு:கொழும்பு மாவட்ட நபர்கள்
பகுப்பு:இலங்கைப் பெண் எழுத்தாளர்கள்
பகுப்பு:ஆத்திரேலியப் பெண் எழுத்தாளர்கள்
சிறுபலதை (தாவரம்)

**சிறுபலதை** (Zornia Diphylla) என்பது பபேசியே என்ற குடும்பத்தைச் சார்ந்த இருபுற வெடிக்கனி வகையில் உள்ள ஒரு மூலிகைத் தாவரம் ஆகும். மேலும் இது இருபுற வெடிக்கனி கொண்ட ஒரு பூக்கும் தாவரம் ஆகும். இத்தாவரம் உலகில் பல இடங்களில் பரவியுள்ளது.
 
## மேற்கோள்கள்

பகுப்பு:தாவர வகைகள்
பகுப்பு:பூக்கும் தாவரங்கள்
பகுப்பு:மூலிகைகள்
உதய பானு (நடிகை)

**உதய பானு** என்பவர் தெலுங்குத் திரைப்பட நடிகையாவார்.

உதய பானு 5 ஆகஸ்ட் 1970 ஆம் ஆண்டு தெலுங்கானாவில் 
சுல்தானாபாத், கரீம்நகர் என்ற இடத்தில் பிறந்தார். இவருடைய தந்தை எஸ். கே. படேல் என்பவர் ஒரு மருத்துவர் ஆவார். இவர் தந்தை அருணா என்பவும் ஒரு மருத்துவர். படேல் ஒரு கவிஞரும் ஆவார். 
உதய பானுவுக்கு இரட்டை குழந்தைகள் 2016 செப்டம்பர் 2 இல் பிறந்தனர்,.

கல்லூரியில் படித்துக் கொண்டிருந்த காலத்தில் ஆர். நாராயண மூர்த்தி என்பவரின் எர்ரா சாய்யம் (1990) என்ற படத்தில் முதன்முதலாக நடித்தார். இப்படத்தில் நடிக்கும் பொழுது இவருக்கு 19 வயதாகும்.

## ஆதாரங்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:இந்தியத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தெலுங்கு நடிகைகள்
பகுப்பு:1970 பிறப்புகள்
கல்பனா ராய்

**கல்பனா ராய்** (9 மே 1950 – 6 பிப்ரவரி 2008) என்பவர் இந்திய திரைப்பட நடிகையாவார். இவர் தெலுங்கு மொழியில் 430 க்கும் மேற்பட்ட திரைப்படங்களில் நடித்துள்ளார்.

கல்பனா ராய் காக்கிநாடாவில் பிறந்தவர். மேடை நாடகங்களில் நடித்து அனுபவம் பெற்றவர். அதன் பின்பு திரைத்துறையில் நுழைந்து நானூறுக்கும் மேற்பட்ட திரைப்படங்களில் நடித்து சாதனைப் படைத்தார்.

1947 இல் ஓ சீத கதா என்ற திரைப்படத்தின் மூலம் தெலுங்குத் திரைப்படத்துறையில் அறிமுகம் ஆனார். 2005 இல் இவர் நடித்த சோகுடு என்ற திரைப்படமே இவரது நடிப்பில் வெளியான இறுதிப் படமாகும்.

## ஆதாரங்கள்

## வெளி இணைப்புகள்

பகுப்பு:2008 இறப்புகள்
பகுப்பு:தெலுங்கு நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:1950 பிறப்புகள்
மேகா பர்மன்

**மேகா பர்மன்** என்பவர் தென்னிந்திய திரைப்பட நடிகையாவார். இவர் சோஹன் ராய் இயக்கத்தில் வெளிவந்த டேம் என்ற திரைப்படத்தில் ரைசா என்ற கதாப்பாத்திரத்தில் நடித்திருந்தார். இப்படம் தமிழ்நாடு மற்றும் கேரள இடையே உள்ள முல்லைப் பெரியாறு அணையைப் பற்றியதாகும்.

தமிழ்நாட்டின் முதலமைச்சராக இருந்த ஜெ. ஜெயலலிதாவிடம் திமுக தலைவர் மு. கருணாநிதி டேம் திரைப்படத்தினை மக்கள் பாதுகாப்பு கருதி தடை செய்ய கோரினார். 25 நவம்பர் அன்று வெளியிடப்பட இருந்த திரைப்படம், தமிழக அரசால் தடை செய்யப்பட்டது. அதற்கு தமிழ்நாடு மற்றும் கேரளா இடையேயான நல்லுறவு பாதிக்கப்படுமென காரணம் கூறப்பட்டது.

மேகா "ஒரு மோதல் ஒரு காதல்" திரைப்படத்தில் முக்கிய கதாப்பாத்திரத்தில் நடித்தார். 2014 இல் மேகா நடிப்பில் வெளியான பாலாட் ஆஃப் ருஸ்டம் திரைப்படத்திற்கு அகாதமி விருது கிடைத்தது.

## திரைப்படங்கள்
* *[[பாப்]]* 2003
* *[[அங்கிட், பல்லவி & பிரண்ட்ஸ்]] (2008)
* *டேம் 999* (2011)
* *பாலாட் ஆஃப்ருஸ்டம் (2012)
* *[[ஒரு மோதல் ஒரு காதல் (திரைப்படம்)]]* (2014)
*

## ஆதாரங்கள்

## வெளி இணைப்புகள்
* 

பகுப்பு:தெலுங்கு நடிகைகள்
பகுப்பு:வாழும் மக்கள்
பாப்

***பாப்*** () என்பது 2003 இல் இந்தி மொழியில் வெளிவந்த குற்றவியல் திர்லர் திரைப்படம் ஆகும். இதனை பூஜா பட் இயக்கியிருந்தார். இது பூஜா பட் இயக்குனரின் முதல் படைப்பாகும். ஜான் ஆபிரகாம் (நடிகர்), உதிதா கோஸ்வாமி  குல்ஷான் க்ரோவர் போன்றோர் நடித்திருந்தனர்.

இப்படம் பீட்டர் வெயிர் என்பவர் 1985 இல் எடுத்த ஹாலிவுட் திரைப்படமான விட்னஸ் என்பதன் இந்திய மறுஆக்கமாக இருந்தது. 
இப்படம் கராச்சி சர்வதேச திரைப்பட விழாவில் 2003 டிசம்பர் 20 இல் வெளியிடப்பட்டது. இந்தியாவில் 2004 ஜனவரி 30 இல் வெளியிட்டனர்.

## ஆதாரங்கள்

## வெளி இணைப்புகள்
* 

பகுப்பு:2003 திரைப்படங்கள்
பகுப்பு:2003 இந்தித் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:இந்திய இந்தித் திரைப்படங்கள்
குந்தகுந்தர்

**[[ஆச்சாரியர்]] குந்தகுந்தர்** (**Acharya Kundakunda**), சமணத்தின் பிரிவான திகம்பரத் துறவியும், ஆச்சாரியரும் மற்றும்  தத்துவ அறிஞரும் ஆவார். இவர் சமயச்சாரம், நியாயசாரம், பஞ்சஸ்திதிகாயசாரம், பிரவசனசாரம் போன்ற சமண சமயத் தத்துவ நூல்களை இயற்றியவர். இவர்  ஆந்திரப்பிரதேசத்தின் *கொண்டகுந்தா* கிராமத்தில் பிறந்தவராக கருதப்படுகிறார்.

## இதனையும் காண்க
* தமிழ்நாட்டில் சமணம்

## அடிக்குறிப்புகள்

## மேற்கோள்கள்
* 
* 
* 
* 
* 
* 

## வெளி இணைப்புகள்
*Jain Literature and Kundakunda
*Acharya Kundkund 

பகுப்பு:சைனம்
பகுப்பு:சமணத் துறை அறிஞர்கள்
பான் தலை

thumb|பார்கெல்லோ அருங்காட்சியகத்தில் 1944வரை காட்சிக்கு வைக்கப்பட்டிருந்த ஃபானின் தலை சிற்பம்
**ஃபானின் தலை** (Head of a faun) என்பது இத்தாலிய மறுமலர்ச்சிக்கால கலைஞரான மைக்கலாஞ்சலோவால் 1489 இல் செதுக்கப்பட்ட ஒரு தொலைந்துபோன சிற்பமாகும். பளிங்குக் கல்லில் செதுக்கப்பட்ட இந்த சிற்பமே இவரது முதல் புகழ்பெற்ற முதல் படைப்பாக கருதப்படுகிறது. இதை இவர் ஒரு பழங்கால சிற்பத்தை மாதிரியாகக் கொண்டு அதில் சில மாற்றங்களோடு தனது 15 அல்லது 16 வயதில் செதுக்கினார்.  ஜியோர்ஜியோ வசாரி எழுதிய கலைஞர்கள் வாழ்க்கை வரலாற்றின் படி, இச்சிற்பமானது இளவயது மைக்கலாஞ்சலோவால் உருவாக்கப்பட்டது.

## மேற்கோள்கள்

* *Artists Life — Michelangelo*, page 14,15 — Enrica Crispino, 2001, Giunti Editore.
* *The Life of Michelangelo Buonarroti*, page 23 — John Addington Symonds, BiblioBazaar.
* *Michael Angelo: Giorgio Vasari's Lives of the Artists*, Fordham University

## வெளி இணைப்புகள்
இடது|thumb

* ''The Boy Michelangelo carving the Head of the Faun'' -  பத்தொன்பதாம் நூற்றாண்டைச் சேர்ந்த ஸோச்சி என்ற சிற்பியால் உருவாக்கப்பட்ட மைக்கேலாஞ்சலோ, ஃபான் முகத்தைச் செதுக்குவதை சித்தரிக்கும் சிலை. இது ஃப்ளோரன்ஸ் நகரத்தின் ஒரு அருங்காட்சியகத்தில் வைக்கப்பட்டுள்ளது.
* காணாமல் போன முகம்!
பகுப்பு:சிற்பங்கள்
லட்சுமி தேவி கனகாலா

**லட்சுமி தேவி கனகாலா ** (1939/1940 – 3 பிப்ரவரி 2018) தெலுங்குத் திரைப்படத்துறை நடிகையாவார். 

இவர் மெட்ராஸ் திரைப்படக் கல்லூரியில் நடன ஆசிரியராகவும்  பணியாற்றினார். சிரஞ்சீவி (நடிகர்), அல்லரி நரேஷ் போன்றோர் லட்சுமி தேவியை பற்றி குறிப்பிட்டுள்ளனர். சிரஞ்சீவி லட்சுமி தேவியை, சரஸ்வதி தேவி என்று புகழ்ந்தார்.

லட்சுமி தேவி தேவதாஸ் கனகாலா என்பவரை திருமணம் செய்து கொண்டார். தேவதாஸ் கனகாலா ஒரு தெலுங்கு நடிகர் ஆவார். இவர்களுக்கு ராஜீவ் கனகாலா, சிறீ லட்சுமி ஆகிய இரு குழந்தைகள் உள்ளனர். 

லட்சுமி 78 வயதில் ஐதராபாத்தில் ஒரு தனியார் மருத்துவமனையில் இதய நிறுத்தம் காரணமாக இறந்தார். 

## திரைப்படங்கள்
* * ப்ரீமா பந்தம் *
* * பொலிஸ் லாக்கப் *

## ஆதாரங்கள்

பகுப்பு:2018 இறப்புகள்
பகுப்பு:தெலுங்கு நடிகைகள்
சிறீலட்சுமி

**சிறீலட்சுமி (Sreelekshmi)** இவர் மலையாள மொழித் திரைப்படங்கள் மற்றும் தொலைக்காட்சித் தொடர்களில் தோன்றும் ஒரு இந்திய நடிகையாவார். இவர் சிறந்த நடிகைக்கான இரண்டு கேரள மாநிலத் தொலைக்காட்சி விருதையும், இரண்டாவது சிறந்த நடிகைக்கான ஒரு கேரள மாநிலத் திரைப்பட விருதையும் வென்றுள்ளார் .

## தனிப்பட்ட வாழ்க்கை
கேரளாவின் திருவனந்தபுரத்தில் உள்ள வழுதாக்காடு என்ற ஊரில் மூன்று குழந்தைகளில் இளைய குழந்தையாக பாஸ்கரன் நாயர் மற்றும் ராஜேஸ்வரியம்மா ஆகியோருக்குப் பிறந்தார். இவருக்கு கிருஷ்ணகுமார் மற்றும் விஜய் பாஸ்கர் என்ற இரண்டு மூத்த சகோதரர்கள் உள்ளனர். திருவனந்தபுரத்தின் கார்மல் பெண்கள் மேல்நிலைப்பள்ளியில் தனது ஆரம்பக் கல்வியைப் பெற்றார். கேரள பல்கலைக்கழகத்தில் 1991இல் கலாதிலகம்  பட்டம் பெற்றார். பல்கலைக்கழகத்திற்கு முந்தைய படிப்பிற்குப் பிறகு, சென்னையிலுள்ள கலாசேத்ராவில் பாரத நாட்டியத்தை பயின்றார்.

இவர் துபாயை தளமாகக் கொண்ட *இன்டீரியர் ஃபிட் அவுட்* என்ற நிறுவனத்தில் பொது மேலாளரான ரத்தீஷ் என்பவரை மணந்தார். இவர்களுக்கு அனந்த் மகேசுவர் மற்றும் அக்சித் மகேசுவர் என்ற இரண்டு மகன்கள் உள்ளனர். திருமணத்திற்குப் பிறகு இவர் திரைப்படங்களில் நடிப்பதிலிருந்து ஓய்வு பெற்றார். பின்னர், குடும்பத்துடன் துபாயில் குடியேறினார். துபாயில் இருந்தபோது ஒரு நடனப் பள்ளியை நடத்துவதில் மும்முரமாக இருந்தார். இவர் 2012இல் தொலைக்காட்சித் தொடர்களில் நடிக்க மீண்டும் இந்தியா வந்தார். தற்போது இவர் திருவனந்தபுரத்தில் வசித்து வருகிறார். திருவனந்தபுரத்தின் குரவன்கோனத்தில் *டெம்பிள் ஆப் ஆர்ட்ஸ்* என்ற ஒரு நடனப் பள்ளியை நடத்தி வருகிறார்.

## விருதுகள்

* 1991 - கேரளப் பல்கலைக்கழகம் கலாதிலகம் 
* 1997 - இரண்டாவது சிறந்த நடிகைக்கான கேரள மாநிலத் திரைப்பட விருது - பூதக்கண்ணாடி 
* 1997 - சிறந்த நடிகைக்கான கேரள மாநிலத் தொலைக்காட்சி விருது - மரணம் துர்பலம் (தூர்தர்சன்) 
* 2011 - சிறந்த நடிகைக்கான கேரள மாநிலத் தொலைக்காட்சி விருது - அர்த்தச்சந்திரந்தே ராத்ரி (அமிர்தா தொலைக்காட்சி)

அவலூத் கதா அணியுடன் சூர்யா தொலைகாட்சியில் சூர்யா சவால்  என்ற பிரபலமான விளையாட்டு நிகழ்சியில் பங்கேற்றுள்ளார். இவர் சில விளம்பரங்களிலும் நடித்துள்ளார். தற்போது இவர் தூர்தர்ஷன் மலையாளத்தில் ஒளிபரப்பப்படும் *பீட் த ஃப்ளோர்ஸ்* என்ற  உண்மை நிகழ்ச்சியில் நடுவராக தோன்றி வருகிறார்.

## குறிப்புகள்

## வெளி இணைப்புகள்
* 

பகுப்பு:1995 பிறப்புகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:வாழும் மக்கள்
பகுப்பு:மலையாளத் திரைப்பட நடிகைகள்
லட்சுமி அகர்வால்

**லட்சுமி அகர்வால்** (*Laxmi Agarwal*) ( 1 சூன் 1990) அமிலத் தாக்குதலை எதிர்த்து பிரசாரம் செய்வதும், தொலைக்காட்சி நிகழ்ச்சித் தொகுப்பாளராகவும் உள்ளார். அமிலத் தாக்குதலில் தப்பிப் பிழைத்த இவர் இது போன்று பாதிக்கப்பட்டவர்களுக்காக பேசி வருகிறார். 2005-இல் குட்டா, மற்றும் அவனது தோழன் நீம்கான் இருவரும் சேர்ந்து இவர் மீது தாக்குதல் நடத்தினர். இவருக்கு அப்போது வயது 15 மட்டுமே.  ஹிந்துஸ்தான் டைம்ஸ் என்ற நாளிழிதலில் இவர் மீது நடந்த அமிலத் தாக்குதல் பற்றி மற்றவர்கள் தெரிந்து கொள்ளும் விதமாக தொடராக வெளியிட்டது. அமிலத் தாக்குதலைத் தடுப்பதற்கும், சட்ட விரோத அமில விற்பனையை தடுப்பதற்கும் பொதுமக்களில் 27,000 பேரிடம் கையெழுத்தினைப் பெற்று இந்திய உச்ச நீதிமன்றத்தில் வழக்குத் தொடுத்தார். இவரது கோரிக்கையை ஏற்ற நீதிமன்றம் அமில விற்பனையை கண்காணிக்க மத்திய, மாநில அரசுகளுக்கு உத்திரவிட்டது. இந்தியநாடாளுமன்றமும் அமில விற்பனைக்கெதிராக வழக்கினை எளிமையாக்கியது.

அமிலத் தாக்குதலில் பாதிக்கப்பட்டவர்களுக்கு உதவும் தன்னார்வ தொண்டு நிறுவனமான 'சான்வ்' என்ற நிறுவனத்தில் இயக்குநராக உள்ளார். உலகத்தின் தைரியமான பெண்களுக்கு வழங்கப்படும் விருதினை 2014-இல் அமெரிக்க அதிபரின் மனைவி மிசெல் ஒபாமாவிடமிருந்து பெற்றுக் பெற்றுள்ளார்.என்டிடிவி என்ற தொலைக்காட்சி இவரை சிறந்த இந்தியராக தேர்வு செய்தது.

## இளமைக் காலம்
புது தில்லியில் நடுத்தரக் குடும்பத்தில் பிறந்துள்ளார். தனது 15வது வயதில் அமிலத் தாக்குதலுக்குள்ளானார்.

## தொழில்
அமில தாக்குதலுக்கெதிராக தனது பிரசாரத்தைத் தொடங்கினார். ஆரம்ப காலத்தில் பிரசார, ஒருங்கிணைப்பாளராகப் பணியாற்றி, பின்னர், உலகளவில் குரலெழுப்புவராகவும் அறியப்பட்டார். இப்பணிக்காக, பல்வேறு அமைப்புகள் இவருக்கு பல விருதுகளை வழங்கியுள்ளது. தற்போது தனியே லட்சுமி அமில விற்பனையை தடுக்கும் பிரசாரத்தில் ஈடுபட்டுள்ளார். 2014 ஜூன் மதம், உதான் மற்றும் நியூ எக்ஸ்பிரஸ் போன்ற தொலைக்காட்சிகளில் நிகழ்ச்சிகளை வழங்க ஆரம்பித்தார்.

## குடும்ப வாழ்க்கை
அலோக் தீக்சித் என்ற சமூக செயல்பாட்டாளரைக் காதலித்து 2014 ஜனவரியில் இணைந்து வாழ்ந்து வருகின்றனர். தற்போது அவர்களுக்கு பிகு என்றொரு மகளுண்டு.

## போராட்டம்
தன்னைப் போலவே பாதக்கப்பட்டவர்களுக்கு உடனடி தீர்ப்பு கிடைக்க வேண்டுமென்பதற்காக உண்ணாநிலைப் போராட்டம் இருந்துள்ளார் இவர் ஒருவர் மட்டுமே.. தான் செய்யும் பணி சார்ந்து கவிதை ஒன்றை எழுதியுள்ளார்.

## மேற்கோள்கள்

## வெளிப்புற இணைப்புகள்
* லட்சுமி அகர்வால்-முகநூல்
* லட்சுமி அகர்வால்-இன்ஸ்டாகிராம்
* லட்சுமி அகர்வால்-ட்டுவிட்டர்

பகுப்பு:வாழும் மக்கள்
பகுப்பு:1990 பிறப்புகள்
சூர்யா தோட்டாங்கல்

**சூர்யா தோட்டாங்கல்** (Soorya Thottangal) என்பவர் ஓர் இந்தியக் கைப்பந்து விளையாட்டு வீராங்கனை ஆவார். இவர் கேரள மாநிலத்தில் 1989 ஆம் ஆண்டு ஆகத்து மாதம் 23 ஆம் நாள் பிறந்தார். இந்தியாவின் பெண்கள் தேசிய கைப்பந்து அணியில் இவரும் ஒரு வீராங்கணையாக இருந்தார்.

2010 ஆம் ஆண்டு நடைபெற்ற ஆசிய விளையாட்டுப் போட்டிகளில் இவர் பங்கேற்று விளையாடினார். பிராந்திய குழு அளவு அணிகள் பங்கேற்கும் போட்டிகளில் சூர்யா கேரளா மாநில அணிக்குழுவில் விளையாடினார்

## மேற்கோள்கள்

பகுப்பு:1989 பிறப்புகள்
பகுப்பு:வாழும் மக்கள்
பகுப்பு:இந்தியப் பெண் விளையாட்டு வீரர்கள்
ஒய். விஜயா

**ஒய். விஜயா** என்பவர் கடப்பாவிலிருந்து திரையுலகிற்கு வந்த நடிகை மற்றும் கிளாசிக்கல் நடனமங்கையாகவும் விளங்கினார்.

இவர் தென்னிந்தியத் திரையுலகமான மலையாளம், தெலுங்கு, தமிழ், கன்னடம் போன்றவற்றில் ஆயிரத்திற்கும் மேற்பட்ட திரைப்படங்களில் நடித்துள்ளார்.

இவர் தந்தை எனிகந்த்லா ஜானியானியா என்ற கூட்டுறவு வங்கியின் மேலாளர் ஆவார். பாலம்மா என்பவர் இவரது தாய். இவர்கள் குண்டூர் மாவட்டத்தினைச் சேர்ந்தவர்கள். 1957 இல் பிப்ரவரி 8 அன்று கர்ணுல் என்ற இடத்தில் பிறந்தார்.

### தமிழ்

* வாணி ராணி (1974)
* மன்மத லீலை (1976)
* மூன்று முடிச்சு (1976)
* ஆசை 60 நாள் (1976)
* ரகுபதி ராகவன் ராஜாராம் (1977)
* ஆறு புஷ்பங்கள் (1977)
* நவரத்தினம் (1977)
* புண்ணிய பூமி (1978)
* பைரவி (திரைப்படம்) (1978)
* ருசி கண்ட பூனை (1980)
* கிளிஞ்சல்கள் (1981)
* தில்லு முல்லு (1981)
* தனிக்காட்டு ராஜா (1982)
* காதலித்துப்பார் (1982)
* மண்வாசனை (1983)
* நல்லவனுக்கு நல்லவன் (1984)
* சங்கநாதம் (1984)
* வாழ்க்கை (1984)
* பூவிலங்கு (1984)
* நூறாவது நாள் (1984)
* நிலவு சுடுவதில்லை (1984)
* மங்கம்மா சபதம்
* கல்யாண அகதிகள் (1985)
* காக்கிசட்டை (1985)
* முதல் வசந்தம் (1986)
* சிப்பிக்குள் முத்து (1986)
* மருமகள் (1986)
* கூட்டுப் புழுக்கள் (1987)
* எங்க ஊரு பாட்டுக்காரன் (1987)
* அவள் மெல்ல சிரித்தாள் (1988)
* என் தங்கை கல்யாணி (1988)
* எங்க ஊரு காவல்காரன் (1988)
* ராஜாதி ராஜா (1989)
* பாண்டி நாட்டுத் தங்கம் (1989)
* ஆடி வெள்ளி (1990)
* நாட்டுக்கு ஒரு நல்லவன் (1991)
* நாடோடிப் பாட்டுக்காரன் (1992).
* வானமே எல்லை (1992)
* பட்டுக்கோட்டை பெரியப்பா (1994)
* புதிய மன்னர்கள் (1994)
* வரவு எட்டணா செலவு பத்தணா (1994)
* சுபாஷ் (1996)
* ராஜகாளியம்மன் (2000)
* பிரியமான தோழி (2003)

## மேற்கோள்கள்

## வெளி இணைப்புகள்
* 

பகுப்பு:1957 பிறப்புகள்
பகுப்பு:வாழும் மக்கள்
பகுப்பு:தெலுங்கு நடிகைகள்
பகுப்பு:இந்தியத் திரைப்பட நடிகைகள்
சுனிதா வர்மா

**சுனிதா வர்மா** என்பவர் ஒரு இந்தியத் திரைப்பட நடிகை ஆவார். தெலுங்கு, தமிழ், மலையாளம், மற்றும்கன்னடம் போன்ற திரைப்படங்களில் நடித்துள்ளார். நீவண்டே நூவண்டா திரைப்படத்தில் 2001 இல் முதன் முதலாக நடித்தார்.

இவர் அல்லூரி சீதா ராம ராஜூ என்பவரின் பரம்பரையில் வந்தவர். தெலுங்கு மொழி பேசும் குடும்பத்தவர். 2005 இல் தமிழில் ஒரு முறை சொல்லி விடு என்ற திரைப்படத்தில் நடித்துள்ளார்.

*[[6'2 (திரைப்படம்)|62]]* என்ற திரைப்படத்தில் சத்யராஜூக்கு எதிராக நடித்திருந்தார்.

இருவர் மட்டும் என்ற இரு நடிகர்கள் மட்டுமே முழு திரைப்படங்களில் வருகிறவாறு எடுக்கப்பட்ட தமிழ் திரைப்படத்தில் நடித்துள்ளார். இது பரிசார்த்த திரைப்படம் என்று போற்றப்படுகிறது.

## ஆதாரங்கள்

## வெளி இணைப்புகள்
* 

பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தெலுங்கு நடிகைகள்
பகுப்பு:கன்னடத் திரைப்பட நடிகைகள்
பகுப்பு:1980 பிறப்புகள்
பகுப்பு:20 ஆம் நூற்றாண்டின் இந்திய நடிகைகள்
சுரேகா வாணி

**சுரேகா வாணி** என்பவர் இந்திய நகைச்சுவை நடிகையாவார். இவர் தெலுங்குத் திரைப்படங்கள் அதிகமாக நடித்துள்ளார். அதன் பிறகு தமிழ்த் திரைப்படங்களில் நடித்துள்ளார். ஜூன் 2015 வரை 48 திரைப்படங்களில் நடித்துள்ளார். பள்ளி நாட்களிலேயே குழந்தைகள் நிகழ்ச்சிகளை தொகுப்பாளியாக பணியாற்றியுள்ளார். 
மா தொலைக்காட்சி மா டாக்கிஸ், ஹார்ட் பீட் போன்ற தொலைக்காட்சி நிகழ்ச்சிகளில் பணியாற்றியுள்ளார்.

## குறிப்பிடத்தக்க திரைப்படங்கள்
* *[[பத்ரா (2005 திரைப்படம்)|பத்ரா]]* - 2005
* *[[பொமரில்லு]]* 2006
* *[[கணேஷ் ஜஸ்ட் கணேஷ்]]* 2009
* *[[உத்தம புத்திரன் (2010 திரைப்படம்)|உத்தம புத்திரன்]]*  2010
* *[[நமோ வெங்கடேசா]]* 2010
* *[[பிருந்தாவனம் (திரைப்படம்)|பிருந்தாவனம்]]* 2010
* *[[பிரஸ்தானம்]]* 2010 
* *[[தெய்வத்திருமகள் (2011 திரைப்படம்)]]* 2011
* *[[காதலில் சொதப்புவது எப்படி (திரைப்படம்)]]* 2012
* *[[லைஃப் ஈஸ் பியூட்டிஃபுல் (2012 திரைப்படம்)|லைஃப் ஈஸ் பியூட்டிஃபுல்]]* 2012 
* *[[சாது (திரைப்படம்)|சாது]]*
* *[[எதிர்நீச்சல் (2013 திரைப்படம்)|எதிர்நீச்சல்]]*
* *[[நாயக் (திரைப்படம்)]]* 2013 
* *[[சவுண்ட் பார்ட்டி (திரைப்படம்)]]* 2013 
* *[[உதயம் என்.எச்4 (திரைப்படம்)]]* 2013 
* *[[ஜில்லா (திரைப்படம்)]]* 
* *[[பாட்ஷா (2013 திரைப்படம்)|பாட்ஷா]]*
* *[[பிரம்மன் (திரைப்படம்)]]*
* *[[சீமந்துடு]]*
* *[[மெர்சல் (திரைப்படம்)|மெர்சல்]]* 
* *[[சக்க போடு போடு ராஜா]]* 
* 
## ஆதாரங்கள்

பகுப்பு:தெலுங்குத் திரைப்பட நடிகைகள்
பகுப்பு:தெலுங்கு நகைச்சுவையாளர்கள்
பகுப்பு:தெலுங்கு நடிகைகள்
பகுப்பு:வாழும் மக்கள்
பகுப்பு:கிருஷ்ணா மாவட்ட மக்கள்
பகுப்பு:1977 பிறப்புகள்
சிறீரஞ்சினி (நடிகை)

**மங்கலகிரி சிறீரஞ்சனி**, (தெலுங்கு: శ్రీరంజని) (1927–1974) என்பவர் திரைப்பட நடிகை ஆவார். ஸ்ரீரஞ்சனி என்பவர் இவருடைய சகோதரியாவார். எம். மல்லிகார்ஜுனா ராவ் என்ற இயக்குனரின் தாய் ஆவார்.

1927 இல் ஆந்திரப் பிரதேசத்தில் நரசசுப்பேட்டை தாலுக்காவில் முருகிபியூடி என்ற இடத்தில் பிறந்தவர். 1930 களில் சிறந்த பிரபல பாடகியாக அறியப்படுகிறார். இவர் குரலில் வெளிவந்த கிராம்ஃபோன் கம்பெனி ஆஃப் இந்தியா தயாரிப்பு ஆல்பங்கள் மற்றும் ஒலிநாடாக்கள் மிகவும் பிரபலமாகின. இவர் கிருஷ்ண விலாச நாடக சாம்ராஜ்யம் என்ற நாடகத்தில் நடித்துள்ளார். இது இந்து தொன்மவியல் நாடதமாகும். கிருஷ்ணா, அபிமன்யூ, சத்யவான் போன்ற கதாப்பாத்திரங்களில் நடித்துள்ளார்.

தெலுங்குத் திரைப்பட உலகில் 1934 இல் இந்து சமய இதிகாசமான இராமாயணத்தினை அடிப்படையாகக் கொண்டு வெளிவந்த லவகுசா திரைப்படத்தில் முதன் முதலாக நடித்தார்.

## ஆதாரங்கள்
* Nata Ratnalu, Mikkilineni Radhakrishna Murthy, Second edition, 2002.
* Luminaries of 20th Century, Potti Sreeramulu Telugu University, 2005.

## வெளி இணைப்புகள்
* 

பகுப்பு:தெலுங்குத் திரைப்பட நடிகைகள்
பகுப்பு:தெலுங்கு நடிகைகள்
பகுப்பு:1906 பிறப்புகள்
பகுப்பு:1939 இறப்புகள்
பகுப்பு:20 ஆம் நூற்றாண்டின் இந்திய நடிகைகள்
பாலி(பாரா-பீனைலீன்)

**பாலி(பாரா-பீனைலீன்** (*Poly(p-phenylene*)) என்பது பாரா-பீனைலீன் அலகுகள் அடுத்தடுத்து இடம்பெற்று உருவாகும் பலபடிச் சேர்மமாகும். வளையாத பலபடி குடும்பத்தில் உள்ள கடத்தும் பலபடியை தயாரிப்பதற்குத் தேவையான ஒரு முன்னோடிச் சேர்மமாக இச்சேர்மம் செயல்படுகிறது. சுசூகி பிணைப்பு முறையுடன் பல்லொடுக்க வினையும் சேர்த்து பாலி(பாரா-பீனைலீன் தயாரிக்கப்படுகிறது . 
முன்னதாக மேற்கொள்ளப்பட்ட தயாரிப்பு முயற்சிகளில் கருப்பு நிறத்தில் கரையாத தூளாக இச்சேர்மம் உற்பத்தி செய்யப்பட்டது. இதன் பண்புகளை விவரிப்பது சிரமமாக இருந்தது. உதாரணமாக, புன்சன் சுடரில் எந்தவிதமான சுவாலையையும் உருவாக்காமல் ஒரு திடப்பொருள் செஞ்சிவப்பாக ஒளிர்ந்து மெதுவாக மறைந்தது என்று செய்தித்தாள் செய்திகள் தெரிவித்தன . தொடக்கத்தில் இச்சேர்மத்தின் வேதியியல் மற்றும் வெப்பவியல் நிலைப்புத்தன்மை இதை தயாரிக்கும் ஆர்வத்திற்கு அடிப்படையாக அமைந்தது. அதிக வெப்பநிலைப்புத் தன்மை தேவைப்படும் ராக்கெட் கூர்முனைகளிலும் சில துணி வகைகளிலும் இச்சேர்மம் பயன்படுகிறது.

ஆக்சிசனேற்றம் அல்லது மாசுகலப்பு செய்து குறைக்கடத்திக்கு தேவையான கடத்தா பாலி(பாரா-பீனைலீன் தயாரிக்கப்படுகிறது.

## மேற்கோள்கள்

## வெளி இணைப்புகள்
* Rigid-rod polymer host

பகுப்பு:பலபடி வேதியியல்
பீனைலீன்

**பீனைலீன்** (*phenylene*) குழு என்பது C6H4 என்ற மூலக்கூற்று வாய்ப்பாடு கொண்ட அரைலீன் எனப்படும் இரட்டை பதிலீடு பென்சீன் வளையத்தை அடிப்படையாகக் கொண்ட குழுச் சேர்மமாகும். உதாரணமாக பாரா பீனைலீன் அடுக்கும் அலகுகள் சேர்ந்து பாலி(பாரா-பீனைலீன் பலபடி உருவாகிறது .
.  
## மேற்கோள்கள்

பகுப்பு:அரோமாட்டிக் சேர்மங்கள்
பகுப்பு:அரீன்டையில் குழுக்கள்
அரைலீன்

**அரைலீன்** (*arylene*) என்பது ஒரு கரிமச் சேர்ம பதிலியாகும். அரீன் போன்ற  இரு வளைய கார்பன் அணு ஐதரோ கார்பனிலிருந்து ஒரு ஐதரசனை நீக்கி பீனைலீன் போன்ற அரோமாட்டிக் சேர்மம் வருவிக்கப்படுகிறது . அரீன்டையில் என்ற பெயராலும் இது அழைக்கப்படுகிறது. 

## மேற்கோள்கள்

*

பகுப்பு:அரோமாட்டிக் சேர்மங்கள்
பகுப்பு:அரோமாட்டிக் நீரகக்கரிமங்கள்
பகுப்பு:அரீன்டையில் குழுக்கள்